Silfarfossen starter ved 80 meter over havet. Elva renner her mot nord og faller ned til samløpet med Vieksajohka, hvor den snur mot vest og renner inn i det dype gjelet som Børselva har gravd ut gjennom en berggrunn av dolomitt. Den øvre del av gjelet er opptil 80 meter dypt, med store rasmarker langs sidene, spesielt på nordsiden. I den nedre delen renner elva mellom høye, nesten loddrette bergvegger, godt over 50 meter høye.